
Sõpruse tn 15  ja 
Sõpruse tn 5 // 13 // 21 // Värske tn 2a // 4a // Vesiliilia üldmaa 1 
kinnistute piiride muutmine

1.  Asjaolud ja menetluse käik
Narva linnas, aiandusühistus Vesiliilia asuv Sõpruse tn 15 (endine Sõpruse tn 16a) katastriüksus (katastritunnus 51101:001:0942, kinnistu registriosa 12584050, pindala 65 m2, maa sihtotstarve elamumaa) on moodustatud kaardi ja plaani alusel.  Seega pole katastriüksuse täpseid piire määratud ja maakatastris on katastripidaja märge "Pindala on ebatäpne".  Kinnisasi on Aleksandr Korosteljov (isikukood 38610142254) ja Tatjana Korosteljova (isikukood 48507303710) ühisomandis.

[bookmark: _GoBack]Kinnistul asub paadigaraaž, ehitisregistri kood 121283881, millel puudub kasutusluba.  Garaažihoonele kasutusloa saamiseks on vaja muu hulgas täpsustada ja korrigeerida kinnistu piire. Selleks on kinnistu omanikud tellinud katastrimõõdistamise. Kuna piiride korrigeerimine on sisuliselt kinnistu piiride muutmine, siis katastrimõõdistamisel muutuvad ka naaberkruntide  piirid.  Sõpruse tn 15 krunt piirneb ainult aiandusühisu liikmete ühiskasutuses oleva krundiga paralleelaadressiga Sõpruse tn 5 // 13 // 21 // Värske tn 2a // 4a // Vesiliilia üldmaa 1.

Lähtudes planeerimisseaduse § 125 ja kehtivast Narva linna üldplaneeringust, puudub antud maakorralduse toimingu juures detailplaneeringu koostamise kohustus.  Sel juhul teostatakse  maakorraldustöid maakorralduskava alusel.  Maakorraldustöid teostav maamõõtja esitas Narva Linnavalitsuse Arhitektuuri- ja Linnaplaneerimise Ametile 13.07.2022 vastavate kinnistute piiride muutmise maakorralduskava (lisatud) ja 01.12.2022 osaliste poolt (Sõpruse tn 15 ühisomanikud ja aiandusühistu Vesiliilia (80025451) juhatuse liige) allkirjastatud piiriprotokolli.

Pärast maakorralduse läbiviimist tekivad maaüksustest teistsuguste piiride- ja suurustega maaüksused. Moodustatavatele maaüksustele määrab kohalik omavalitsus oma otsusega vastavalt maakatastriseadusele ja ruumiandmete seadusele koha-aadressi ja maa sihtotstarbe.
Kuna kinnisasjade piiride korrigeerimine on tühine piiride muutmine, mis ei muuda olemasolevat olukorda planeeringu ja maakasutuse osas, siis ei ole põhjust muuta ka katastriüksuste sihtotstarbeid (määratud Narva Linnavalitsuse 06.09.2017 korraldusega nr 854-k ja 21.09.2011 863-k). Samuti ei muutu olemasolevate maaüksuste koha-aadressid, sest vastavad Aadressiandmete süsteemi (ADS) nõuetele.
	
2.  Õiguslikud alused
[bookmark: para18lg1]2.1	Maakorraldusseaduse § 3 lõike 1 kohaselt maakorralduse läbiviimine linna või valla territooriumil kuulub kohaliku omavalitsuse pädevusse;
2.2	Maakorraldusseaduse § 12 lõike 1 kohaselt kinnisasjade osade vahetamine ja kinnisasja piiri muutmine viiakse läbi kinnisasjade omanike kokkuleppel kinnisasja või selle osa koondamiseks ja osade vahetamiseks ning piiri korrastamiseks ja planeeringu- või maakorraldusnõuetega vastavusse viimiseks.   Sama paragrahvi lõike 2 kohaselt kinnisasjade osade vahetamisel ja kinnisasja piiri muutmisel koostatakse kinnisasjade osade vahetamise või piiri muutmise plaan, mis kooskõlastatakse osalistega.
2.3	Ruumiandmete seaduse § 54 lõike l järgi on koha-aadressi määraja linna- või vallavalitsus.
2.4	Narva Linnavalitsuse Arhitektuuri- ja Linnaplaneerimise Ameti põhimääruse § 8 lõike 6 kohaselt Geodeesia ja maakorralduse osakonna põhiülesanne on maakorralduse läbiviimisel vajalike toimingute teostamine, haldusaktide eelnõude ettevalmistamine (krundi jagamine, -liitmine jne) ja edastamine linnavalitsusele kinnitamiseks.

3.  Otsus
Kinnitada korraldusele lisatud maakorralduskava alusel Narva linnas, Sõpruse tn 15 (registriosa 12584050)  ja  Sõpruse tn 5 // 13 // 21 // Värske tn 2a // 4a // Vesiliilia üldmaa 1 (registriosa 2921409) kinnisasjade piiri muutmine ning määrata kinnisasjale:

3.1  registriosa 12584050:
	koha-aadress – Narva linn, Sõpruse tn 15
	maa sihtotstarve – elamumaa (001; E);

3.2  registriosa 2921409:
	koha-aadress – Narva linn, Sõpruse tn 5 // 13 // 21 // Värske tn 2a // 4a // Vesiliilia üldmaa 1
	maa sihtotstarve – Transpordimaa 50% (007; L), Maatulundusmaa 25% (011; M), Veekogude maa 25% (006; V).

4.  Rakendussätted
4.1	Korraldus jõustub teatavakstegemisest.
4.2	Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

